# Misingi ya Agano la Kale

# Moduli ya Tisa: Yusufu na Kaka zake

# Maswali ya Kujadili

1. Ni jambo gani la muhimu zaidi ambalo umejifunza katika somo hili au ni jambo gani ambalo hujaelewa vizuri ?
2. Je, Yusufu alichangiaje kutokuelewana kati yake na ndugu?
3. Utawala wa Yusufu wa ukarimu huko Misri uliwanufaisha vipi watu wa Misri? Na je, uliinufaisha vipi familia yake mwenyewe?
4. Taja misisitizo minne ambayo inapatikana katika simulizi ya Yususfu na pia inapatikana katika simulizi za Abrahamu, Isaka na Yakobo? Toa mifano ya jinsi ambavyo tunaiona misisitizo hiyo katika simulizi ya Yusufu.
5. Tunaweza kujifunza nini kutoka katika simulizi ya Yusufu juu ya uthibitisho?
6. Mfano wa Yusufu unawezaje kukutia moyo kubaki mwaminifu kwa Mungu katikati ya hali ngumu?
7. Mungu aliwapa Yusufu na ndugu zake neema mara nyingi katika simulizi hii, japo nyakati zingine isingeonekana hivyo kwao. Je, hii inakusaidiaje kutambua neema na ukarimu wa Mungu katika maisha yako mwenyewe, hata katikati ya changamoto za kimaisha?
8. Ni kwa njia zipi ambazo wewe na kanisa lako mnaweza kueneza baraka za Mungu kwa walioko ndani na nje ya jumuia ya waamini?
9. Tunajifunza nini kutokana na simulizi ya Yusufu juu ya msamaha?
10. Je, umewahi kushuhudia migogoro kanisani kwa sababu watu walikuwa hawasameheani? Au umewahi kupata ugumu kumsamehe mtu fulani? Je, simulizi ya Yusufu inatusaidiaje kujifunza kusamehe?

**TAARIFA YA JUMLA KUHUSU MIKAZO MAALUMU, TOFAUTI ZA KITAIFA:**

Mungu ametoa jina la pekee (Ufunuo 2:17) hususani karama za kufaa kwa kila mtoto wake. Paulo anasema, “lakini kila mmoja wetu alipewa neema kwa kadiri ya kipimo cha kipawa chake Kristo” (Waefeso 4:7). Baadhi ya karama zinaonekana zaidi kuliko zingine. Baadhi huthaminiwa zaidi na utamaduni fulani kuliko zingine. Lakini kila mtoto wa Mungu ana jukumu maalumu katika makusudi ya ufalme wake. Tunapaswa kutumia karama zetu kwa uaminifu na kuthamini na kunufaika kutokana na karama za wale ambao Mungu anawaweka kwetu.

**SOMO REJEA:**

Yohana aliweka ahadi ya kukutana na Mchungaji Bob kuzungumzia karama zake. “Karama zangu ni zipi?” aliuliza. “Nimesoma vitabu vingi na kujaza tafiti tatu za karama za kiroho. Lakini zinachoniambia hakioneshi kuendana nami. Siwezi kugundua karama zangu ni zipi.” Mchungaji Bob aliuliza tafiti zilionesha nini. “Huduma,” alisema. “Lakini mimi ni mtu mwenye aibu sana. Ninasaidia katika utulivu wangu.” Kisha Mchungaji Bob alimwombea Yohana na akasema atalitafakari jambo hili. Baada ya kikao, Mchungaji Bob alisema, “Hata hivyo, Bibi Smith anapanga kuhama na anahitaji msaada wa kusafisha nyumba yake kwa ajili ya kuiuza. Huenda unaweza kumsaidia.” Yohana alijibu, “Aa, vizuri, nitalifikiria. Sina uhakika kama nina muda.”

Maswali ya Kutafakari

1. Unadhani karama zako ni zipi? Ziandike.
2. Moja ya njia bora kabisa za kugundua karama zako ni kuitikia kwa uaminifu kwenye fursa za kutumika ambazo Mungu anaweka mbele yako. Ni katika kutumika kwa uwezo wote ambapo mtu hugundua karama zake. Tafakari somo rejea hapo juu.
3. Watu wengine hawafurahii karama zao kwa sababu karama hizo hazithaminiwi sana katika utamaduni wao. Ukiona hivi ndivyo, tafakari ukweli kwamba kutofurahia karama aliyokupa Mungu pia ni kutomfurahia Kristo na jina alilokupatia.

Mambo ya kufanya

* Waulize watu 5-10 waandike wanavyofikiri karama zako ni zipi.
* Linganisha orodha yako na orodha za wengine.
* Je, kanisani kwako watu wanazijua karama zao? Ikiwa wewe ni mchungaji, ama una ushirikiano na mchungaji, wafanye watu wa kanisa lako wafuate mchakato huu wa kugundua karama zao na kisha washirikishe matokeo yao kwa uongozi wa kanisa.
* Pamoja na vikwazo vya muda wako, usikatae fursa ambazo Bwana anakupatia kwa sababu tu hauna uhakika unataka kuzifanya. Ziombee, omba ushauri, na uwe tayari kufuata uongozi wa Mungu. Kwa kuhudumu katika mazingira sahihi, Bwana atakuthibitishia karama zako.
  + Watie moyo watu wa kanisani kwako kufanya hivyo pia.
* Jikabidhi mwenyewe mbele za Bwana na kuwekeza kwa wengine badala ya kujitangaza mwenyewe. Hii inamaanisha kuwapenda kwa kweli.